03/Sv. 13 Službeni list Europske unije 207 32001R1347 5.7.2001. SLUŽBENI LIST EUROPSKIH ZAJEDNICA L 182/3 UREDBA VIJEĆA (EZ) br. 1347/2001 od 28. lipnja 2001. o dopuni Priloga Uredbi Komisije (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 VIJEĆE EUROPSKE UNIJE, uzimajući u obzir Ugovor o osnivanju Europske zajednice, uzimajući u obzir prijedlog Komisije, uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (!), a posebno njezin članak 17. stavak 2., budući da: Zatraženi su dodatni podaci za naziv koji je Njemačka prijavila u  skladu s člankom  17. Uredbe  (EEZ) br. 2081/92, kako bi se osiguralo da je on u skladu s člancima 2. i 4. te Uredbe. Ti dodatni podaci ukazuju da naziv udovoljava navedenim člancima. Stoga treba biti upisan i  pridodan  Prilogu  Uredbi  Komisije  (EZ) br. 1107/96 (2). Nakon objave zahtjeva njemačkih vlasti za upisivanje naziva ,Bayerisches Bier" kao zaštićene oznake zemljopi- snog podrijetla, nizozemske i danske vlasti su obavijestile Komisiju o postojanju zaštićenih znakova koji se koriste za pivo i koji sadrže taj naziv. Dostavljene informacije potvrđuju  postojanje naziva ,Bavaria" kao valjanog zaštićenog znaka. Međutim, uzimajući u obzir postojeće činjenice i informacije, smatralo se da upisivanje naziva ,Bayerisches Bier" ne može obmanuti potrošača u pogledu stvarnog identiteta proizvoda. Shodno tome, oznaka zemljopisnog podrijetla ,Bayerisches Bier" i zaštićeni znak ,Bavaria" nisu u polo- žaju na koji se odnosi članak 14. stavak 3. Uredbe (EEZ) br. 2081/92. (') SL L 208, 24.7.1992., str. 1. Uredba kako je zadnje izmijenjena Uredbom Komisije (EZ) br. 2796/2000 (SL L 324, 21.12.2000., str. 26.). () SL L 148, 21.6.1996., str. 1. Uredba kako je zadnje izmijenjena Uredbom (EZ) br. 913/2001 (SL L 129, 11.5.2001., str. 8.). (4) Korištenje nekih zaštićenih znakova, na primjer nizozem- skog zaštićenog znaka ,Bavaria" i danskog zaštićenog znaka ,Heker Bajer' može se nastaviti i dalje bez obzira na registraciju oznake zemljopisnog podrijetla ,Bayerisches Bier", sve dok udovoljavaju uvjetima utvr- đenim  člankom  14. stavkom  2.  Uredbe  (EEZ) br. 2081/92. U skladu s člankom 3. Uredbe (EEZ) br. 2081/92, generička narav naziva koja ometa njegovu registraciju, mora se procijeniti s obzirom na stanje u Zajednici kao cjelini. U ovom konkretnom slučaju, usprkos dokazima u prilog činjenici da izrazi ,bajersk" i ,bajer", danski prije- vodi naziva ,Bayerisches", postaju sinonimi za izraz ,beer" i stoga uobičajen naziv, generička narav naziva ,Bayerisches" ili njegova prijevoda na druge jezike i u drugim državama članicama, nije dokazana. Odbor osnovan u skladu s člankom 15. Uredbe (EEZ) br. 2081/92 nije dostavio mišljenje unutar roka koji je odredio njegov predsjednik, DONIJELO JE OVU UREDBU: Članak 1. Naziv u Prilogu ovoj Uredbi dodaje se Prilogu Uredbi (EZ) br. 1107/96. Članak 2. Ova Uredba stupa na snagu na dan objave u Službenom listu Europskih zajednica.